Thread:User talk:Pippinu/Traduzzioni n sicilianu

Ciau. Sugnu unu di l'amministratura storici di la wikipedia n sicilianu (accuminzai a cuntribbuiri ntô 2004). E apprezzu assai li to contribbuti nti translatewiki. Vitti pirò ca l'ortugrafìa nun è chidda ca fu scigghiuta di manera cunsinsuali ntra tutti li cuntribbutura dâ wikipedia. Nun potti taliari tutti li tò canci, ma ni vitti na para supra cui putissimu discùrriri. Pi esempiu canciasti "nuddu" cu "nuddu" cu du puntini sutta la "d". Di sicuru lu tò canciu è ghiustu si pinsamu â prununcia. Ma ntâ littiratura siciliana scritta stu tipu di scrittura è assai rara, e pi chistu ntô cumpenniu stilisticu si prifirìsciunu li virsioni cchiù usati ntâ littiratura. Lu cumpenniu stilisticu e l'ortugrafia siciliana foru oggettu di lonchi discussioni ntra lu 2004 e lu 2007, e s'hannu a cunsidirari praticamenti difinitivi, puru pirchì la wikipedia n sicilianu havi quasi 25000 articuli pi lu 99% scritti cu l'ortugrafìa ca fu aduttata all'èbbica, e nun si pò mmagginari di canciari tutticosi. Pi esempiu la forma "maiu" s'havi a prifiriri a forma "maju", pi lu stissu mutivu di prima. Speru ca putemu cullabburari di manera custruttiva a rènniri megghiu wikipedia e tutti li sirvizza comu translatewiki liati a idda. Salutamu. Peppi.